laion/Wikipedia-Exotic huggingface dataset:
דה לוקס (פירושונים)

דֶּה לוּקְס – מְשֻׁבָּח, מְפֹאָר ביטוי שכיח : מְכוֹנִית דֶּה לוּקְס טרנטה – הביטוי "טרנטה דה-לוקס" (לפעמים נכתב "דלוקס") נועד לתאר טרנטה במצב ירוד במיוחד. טרנטה דה-לוקס: תיאור מכונית הנוסעת חרף היותה גרוטאה. האם התכוונתם ל... משפחה דה לוקס – היא סדרה קומית שהופקה על ידי ערוץ 33 בין השנים 2000-2001 במסגרת השידורים היומיים בערבית כלי רכב אוסטין דה לוקס – היא מכונית משפחתית, קומפקטית, 4 דלתות, אשר יוצרה על ידי קונצרן המכוניות הבריטי "The British Motor Corporation Limited (BMC)", בין השנים 1974–1975 דה סוטו דה-לוקס – היא מכונית סלון שיוצרה על ידי חטיבת "דה סוטו" בחברת קרייזלר האמריקאית בין השנים 1939–1952 דודג' דה לוקס – היא מכונית משפחתית גדולה אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1949–1946 ב-ארצות הברית ובין השנים 1950–1942 ב-קנדה פונטיאק דה-לוקס 6 – היא מכונית משפחתית גדולה אשר יוצרה על ידי חברת פונטיאק, מבית ג'נרל מוטורס בין השנים 1935–1940 פורד דה-לוקס – היא מכונית סלון מתוצרת יצרנית הרכב האמריקאית פורד אשר יוצרה בין השנים 1937–1940 במספר תצורות בארצות הברית פלימות' דה לוקס – היא מכונית משפחתית גדולה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1946–1950 קונטסה 1300 (ראו קונטסה 1300 דה לוקס) - היא מכונית נוסעים סדאן משפחתית, תוצרת יצרנית הרכב היפנית הינו מוטורס, אשר הורכבה במדינת ישראל, בחיפה שברולט דה לוקס – היא מכונית משפחתית גדולה מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1941–1952 בארצות הברית, קנדה וארגנטינה, ובין השנים 1949–1955 יוצרה בהודו על ידי "Hindustan Motors" (אנ')
טונליזם

הטונליזם (באנגלית: Tonalism) היה סגנון אומנותי שהופיע שנות ה-80 של המאה ה-19, כאשר אמנים אמריקאים החלו לצייר צורות נוף בטון כולל של אווירה צבעונית או ערפלית. הסגנון התפתח בין 1880 ל-1915, והתאפיין בגוונים כהים ונייטרליים כמו אפור, חום או כחול ששלטו לעיתים קרובות ביצירות של אמנים הקשורים לסגנון. כציירי נוף, רובם השתייכו לזרם המרכזי באותה העת - אסכולת נהר ההדסון. בסוף שנות ה-90 של המאה ה-19 מבקרי האמנות האמריקאים החלו להשתמש במונח "טונאלי" כדי לתאר יצירות אלה. הציירים המשויכים המובילים היו ג'ורג' איננס וג'יימס מקניל ויסלר, אלכסנדר הלוויג וויאנט, ראלף אלברט בלקלוק, אנג'ל דה קורה, הנרי וורד ריינג'ר, ברוס קריין, אליוט דיינג'רפילד, גרנוויל רדמונד, תומאס דיווינג', ויליאם קית, ג'וזף דה קאמפ, אלן בטלר טלקוט טונליזם משמש לעיתים לתיאור נופים אמריקניים שמקורם בסגנון הברביזון הצרפתי, שהדגיש את מצב הרוח והצל. בסופו של דבר, הטונליזם נעלם על ידי הזרמים המרכזיים שהגיעו מאירופה בעיקר האימפרסיוניזם והמודרניזם האירופי. הטונליזם אוסטרלי (אנ') התגלה כתנועה אמנותית במלבורן בשנות העשרה של המאה העשרים. טונליזם קליפורני (אנ') Cleveland, David Adams, A History of American Tonalism, 1880–1920: Crucible of American Modernism, Abbeville Press; 3rd edition, 2021, מסת"ב 978-0789214119 David Adama Cleveland, What is Tonalism? (12 Essenatial Characteristics), artsy.net, 2016 The 4 Most Important Names of Tonalism, Widewalls - an online marketplace and magazine Tonalism - Pathway from the Hudson River School to Modern Art, New York State Museum What is Tonalism? Tonalism Palette, Tonalism Definition, tonalism.com Tonalism, Heilbrunn Timeline of Art History, Metropolitan Museum of Art James Bruce Jr., American Tonalism – A Poetic Approach to Painting, Oil Painters of America, 2012 American Paintings in The Metropolitan Museum of Art, libmma.contentdm.oclc.org American Tonalism: Selections from The Metropolitan Museum of Art and The Montclair Art Museum, www.tfaoi.com
Bombtrack

Bombtrack (בעברית: שיר פצצה) הוא השיר הפותח של האלבום "Rage Against the Machine" מאת Rage Against the Machine. זהו שיר רוק כבד וראפ מטאל מחאתי. השיר נכתב על ידי כל חברי Rage Against the Machine יחד: זאק דה לה רוחה, טים קומרפורד, טום מורלו ובראד וילק. השיר הופיע לראשונה באלבום הבכורה של הלהקה כרצועה הפותחת שלו. השיר זכה להצלחה מרובה ויצא לאור ב־20 ביולי 1993 כסינגל נפרד. השיר הולחן על ידי בסיסט הלהקה טים קומפורד, והוא השיר אחד משלושה שירים באלבום הכתובים על סולם F# (בתווים: פה דיאז). שם השיר מתייחס לשיר עצמו כשנכתב "שיר פצצה" (Bombtrack) מכיוון שבעולם ההיפ הופ המילה פצצה פירושה לרוב "הטוב ביותר" - כך שם השיר הוא גם משחק מילים מכיוון שהשיר נקרא "השיר הטוב ביותר" ובנוסף מדבר על פצצות ומלחמות. בשנת 1993 פורסם קליפ (סרטון מוזיקה) לשיר, ובו רואים את חברי הלהקה לצד הפגנות ואירועים מטעם המפלגה הפרואנית השנויה במחלוקת סנדרו לומינו, ומנהיגה אבימה גוזמן. הקליפ אמנם לא יצא לאור עד שנת 2003 כחלק מהאלבום החי שלהם, "האולימפיאדה הגדולה" (בהתייחסות לאולימפיאדת אתונה 2004). השיר נוגן בפעם הראשונה בהופעה חיה ב־8 במרץ 1992 בהופעת ענק בסן לואיס אוביספו בקליפורניה. לשיר יצאה גרסה אקוסטית בשלב מאוחר יותר, אך היא נוגנה בהופעה חיה רק פעם אחת בהופעת ליל חג המולד של KROQ ב־12 בדצמבר 1993. מילות השיר המקוריות "קו קשה, קו אחר קו!" ("Hardline, hardline after hardline!") משתנים בהופעות חיות ל- "קו קשה אחרי הקו הקשה של 'Mr. Muthafuckin' eXquire'!" (בהתייחסות לראפר Mr. Muthafuckin' eXquire (אנ'). כמו כן, גם השורה במהלך הפזמון, "שרוף! שרוף, כן, אתה הולך לשרוף!" משתנה בהופעות ל- "שרוף! פאקינג, לשרוף!" כאשר הוקלט לראשונה באולפן, ובמהלך הופעות חיות, הבסיסט טים קומרפורד שר את הפזמון עם דה לה רוחה. השיר הוכנס למשחק "Rock Band 3" הקונסולי, ב־8 במאי 2012. לאחר מכן הוכנס גם למשחק גיטאר הירו כשמהלכי הגיטרה המיוחדים של טום מורלו הם שלב בפני עצמו. אתר האינטרנט הרשמי של Bombtrack מידע על היצירה "Bombtrack" באתר מיוזיק בריינז מידע על הסינגל "Bombtrack" באתר מיוזיק בריינז מידע על היצירה "Bombtrack" באתר Discogs סרטון השיר "Bombtrack" באתר יוטיוב Lista de Personas y Grupos Terroristas, web.archive.org, ‏2006-02-13
יחסי הודו–צ'ילה

יחסי הודו–צ'ילה הם יחסי החוץ בין צ'ילה להודו. שתי המדינות חברות ב-G-20. צ'ילה הייתה המדינה הראשונה בדרום אמריקה שחתמה על הסכם סחר עם הודו, בשנת 1956. הסכם מסגרת נחתם ב-20 בינואר 2005 לקדם שיתוף פעולה כלכלי נוסף בין הודו לבין צ'ילה. ההסכם הציע הסכם סחר מועדף (PTA) בין המדינות המתאימות, אשר לאחר מספר סבבי משא ומתן הושלמו במהלך השיחות שהתקיימו בניו דלהי בנובמבר 2005. ה-PTA נכנס לתוקף החל מה-17 באוגוסט 2007 בצ'ילה ובהודו ב-11 בספטמבר 2007. בשנת 2016 חתמו שתי המדינות על הסכם להרחבת הסכם הסחר המועדף בין שתי המדינות (PTA), בסימן זינוק פי 10 במספר המוצרים שיימכרו בתעריפי מכס. המסחר הדו-צדדי של הודו עם צ'ילה עמד על 2.6 מיליארד דולר כאשר היצוא עמד על 0.68 מיליארד דולר והיבוא עמד על 1.96 מיליארד דולר בהתאמה ב-2016. הקהילה ההודית בצ'ילה מונה בערך 1000 איש, ובעיקר מתגוררת בסנטיאגו, איקיקה, ויניה דל מאר ופונטה ארנס. הקהילה נטמעת בהדרגה בעסקים קטנים ובסחר, ומטמיעה את עצמה בהדרגה במיינסטרים באמצעות התאזרחות. 1000 צ'יליאנים בממוצע מבקרים בהודו מדי שנה, בעיקר לצורך תיירות. הודו מחזיקה בצ'ילה שגרירות בסנטיאגו דה צ'ילה בלבד. מאידך, מנילה מחזיקה בהודו שגרירות בניו דלהי ו-3 קונסוליות בקולקטה, מומבאי וצ'נאי. מדיה וקבצים בנושא יחסי הודו–צ'ילה בוויקישיתוף "India to expand trade with Chile". The Economic Times. נבדק ב-7 בספטמבר 2016. {{cite news}}: (עזרה) אתר על יחסי מדינות
מגי סיוונטוס

מגי סיוונטוס (בספרדית: Maggie Civantos; נולדה ב־28 בדצמבר 1984) היא שחקנית ספרדייה, ידועה בשל תפקידה בתור מקרנה פריירו מולינה בסדרת הטלוויזיה "בפנים" ובתור אנחלס וידאל בסדרה "נערות הכבלים". מגי גדלה והתחנכה במאלגה, ספרד, בתם של טכנאי סאונד וזמרת. היא למדה בבית הספר הגבוה לאומנות דרמטית של מאלגה. היא נקראה על שם הדמות מגי ג'וברטי, בגילומה של סוזן סאליבן, בסדרת הטלוויזיה האמריקאית "פלקון קרסט". היא הצליחה לקדם כמה מותגים באמצעות מדיה חברתית הכוללת את "מייבלין ניו יורק אספניה", "קריגאם","אמפרו תינוקות" ועוד חברות מותגים אחרות. מגי העלתה את הופעתה הקולנועית הראשונה כשיחקה בתפקיד אססורה דה שיווה בסרט המותחן "זמן שיא". מגי התחילה את הקריירה שלה בסדרה "אווה וקולגאס" שם שיחקה את הדמות מרתה, והיא השתתפה בסרטים כמו "פריים טיים", "שמחה ועצב", "פני הארץ", "והקיץ הטוב ביותר". בשנת 2015 לוהקה לתפקיד הראשי של מקרנה פריירו מולינה בסדרת הפשע והמתח "בפנים" שיצר אלכס פינה לערוץ Antena 3. היא המשיכה גם לעונה השנייה של הסדרה שנה לאחר מכן, אך פרשה לאחריה כדי להצטלם לסדרה המקורית של נטפליקס "נערות הכבלים" שעלתה בבכורה ב-2017, בה שיחקה באחד התפקידים הראשיים כאנחלס וידאל. בשנת 2019 שיחקה בסרט האימה "ההשפעה" את דמותה של שרה, ושיחקה בסרט הקומי מבית נטפליקס "שווייצריה הקטנה" בדמותה של יולנדה. בשנת 2020 שבה מגי לגלם את דמותה של מקרנה פריירו מולינה בסדרת הספין-אוף "בפנים: נווה מדבר". בשנת 2022 שיחקה בתפקיד הראשי בסדרת המתח הספרדית "Express" בתפקיד של ברברה, פסיכולוגית קרימינולוגית שהופכת לקורבן של חטיפת אקספרס. על תפקידה בסדרה vis a vis זכתה בפרסי ondas לשנת 2015 (השחקנית הטובה ביותר) זוכת פרסי מדריכי התדמית של מדריד 2015. זוכת פרס xxiv actors לשנת 2016. מדיה וקבצים בנושא מגי סיוונטוס בוויקישיתוף מגי סיוונטוס, ברשת החברתית פייסבוק מגי סיוונטוס, ברשת החברתית אקס (טוויטר) מגי סיוונטוס, ברשת החברתית אינסטגרם מגי סיוונטוס, במסד הנתונים הקולנועיים IMDb (באנגלית) מגי סיוונטוס, באתר Rotten Tomatoes (באנגלית) Maggie Civantos, TRENDCELEBSNOW.COM Maggie Civantos Biography, IMDB מגי סיוונטוס, באתר SAMKUUSISTO
משירי ארץ ישראל הישנה

משירי ארץ ישראל הישנה הוא אלבום אוסף של שירים עבריים שהוקלטו במסגרת תוכנית רדיו, ובהמשך הפכה לאלבום מוזיקה מצליח שיצא לאור בשנת 1975. המשתתפים באלבום התפתחו להיות זמרים ושחקנים מפורסמים בישראל: אריק לביא, אילנה רובינא, חנן יובל, גידי גוב, רבקה זוהר, אילי גורליצקי, אופירה גלוסקא האלבום נעשה בהדרכת המפיקה המוזיקלית והבמאית נעמי פולני. בנוסף לאלבום זה יצא אלבום נוסף בשם "משירי תנועות הנוער", שניהם מתוך תוכנית רדיו באולפני רשות השידור בשם "דו רה מי" בליווי גיל אלדמע באקורדיון. כל השירים עובדו על ידי ירון גרשובסקי (אלא אם כן מצוין אחרת) בתקליט המקורי שירים 1–7 היו בצד א', שירים 8–14 היו בצד ב' האלבום, באתר Discogs
סיידי סינק

סיידי אליזבת סינק (באנגלית: Sadie Elizabeth Sink; נולדה ב־16 באפריל 2002) היא שחקנית אמריקאית, הידועה בתפקיד מקס מייפילד בסדרת המסתורין של נטפליקס "דברים מוזרים" (2017–הווה). ב־2021 הופיעה בטרילוגיית סרטי האימה "רחוב הפחד" של נטפליקס וגילמה את התפקיד הראשי בסרטהּ הקצר של טיילור סוויפט "All Too Well". סינק נכללה ברשימת טיים 100 נקסט לשנת 2022 של מגזין טיים, ובשנת 2023, בגיל 20, נכללה ברשימת פורבס 30Under30. סינק נולדה בברנהאם, טקסס, ארצות הברית, כרביעית מבין חמישה ילדים. יש לה שלושה אחים גדולים: קיילב, ספנסר ומיטשל, ואחות צעירה ממנה בשם ג'אסי. אביה מאמן פוטבול. כשהייתה בת שבע, אמה החליטה לשלוח אותה לשיעורי משחק בתיאטרון קהילתי, בסמוך ליוסטון. ב־2012 קיבלה את התפקיד הראשי במחזמר "אנני" בברודוויי. סינק החלה לשחק בילדותה, כשאהבה את הסדרה "היי סקול מיוזיקל" ועם אחיה הגדול נהגה להציג סצינות מתוכה. אמה החליטה לשלוח אותה לשיעורי משחק ביוסטון, וב־2012 לוהקה למחזמר המפורסם "אנני" בברודוויי, שפתח את דלתה לעולם המשחק. לאחר מכן הופיעה בסדרות הטלוויזיה האמריקאיות "צדק בדם" ו"אודיסיאה אמריקאית". ב־2015 הופיעה שוב בברודוויי לצד הלן מירן במחזה "קהל במלכה", שם גילמה את אליזבת השנייה הצעירה. ב־2017 לוהקה סינק לסרט "טירת הזכוכית", שהתבסס על הספר עטור הפרסים של ג'אנט וולס על ילדותה. במהלך הצילומים פגשה את משפחתו של השחקן וודי הרלסון, טבעוני ותיק, שהעניק לה השראה להפוך לטבעונית ושגרירה לזכויות בעלי חיים. ב־2017 לוהקה סינק לתפקיד מקס מייפילד בסדרת המסתורין של נטפליקס "דברים מוזרים". שנתיים אחר כך השתתפה בסרט האימה "איליי". ב־2021 כיכבה בשני סרטים מתוך טרילוגיית הסרטים של "רחוב הפחד", המבוסס על סדרת ספרים באותו השם, שנכתבה על ידי הסופר ר. ל. סטיין – רחוב הפחד – חלק 2: 1978 ורחוב הפחד – חלק 3: 1666, שעלו לנטפליקס ביולי 2021. ב־2021 הופיעה בסרט הקצר של טיילור סוויפט "All too well". ההופעה של סינק בעונה הרביעית של דברים מוזרים, ובמיוחד בפרק "Dear Billy", זכתה לשבחים רבים. על הופעתה זכתה בפרס איגוד המבקרים בהוליווד לשחקנית המשנה הטובה ביותר בסדרת סטרימינג – דרמה, וקיבלה מועמדות לפרס סאטורן על הופעה של שחקנית צעירה. ב־2022 היא גילמה את אלי, בתו הנטושה של הומוסקסואל עם עודף משקל (ברנדן פרייזר), בסרט הדרמה של דארן ארונופסקי "הלוויתן". על תפקידה בסרט הייתה מועמדת לפרס המבקרים לביצוע הטוב ביותר לשחקנית צעירה. היא הופיעה ברשימת טיים 100 נקסט לשנת 2022 של מגזין טיים. ובשנת 2023, בגיל 20, הופיעה ברשימת פורבס 30Under30. מדיה וקבצים בנושא סיידי סינק בוויקישיתוף סיידי סינק, ברשת החברתית פייסבוק סיידי סינק, ברשת החברתית אקס (טוויטר) סיידי סינק, ברשת החברתית אינסטגרם סיידי סינק, במסד הנתונים הקולנועיים IMDb (באנגלית) סיידי סינק, באתר AllMovie (באנגלית) סיידי סינק, באתר Rotten Tomatoes (באנגלית) סיידי סינק, באתר Metacritic (באנגלית) Sadie Sink Recalls Her First Kiss On Stranger Things!, סרטון בערוץ "heatworld", באתר יוטיוב וינונה ריידר, 2022 TIME100 Next: Sadie Sink‏, Time (באנגלית) Forbes 30 Under 30 2023: Celebrities‏, Forbes (באנגלית) POMO Media Group sro, Sadie Sink‏ ‏AP Breakthrough Entertainer: Sadie Sink smiles through drama, באתר apnews.com, ‏17 בדצמבר 2022, בדיקה אחרונה ב־28 באוגוסט 2023
ג'יימס קרייג אדמסון

ג'יימס קרייג אדמסון (באנגלית: James Craig Adamson; נולד ב-3 במרץ 1946) הוא אסטרונאוט עבר אמריקאי וקולונל בצבא ארצות הברית. השתתף במשימות STS-28 ו-STS-43, והשלים 263 הקפות ו-334 שעות בחלל. נולד בווארסאו (אנ') שבניו יורק, ומתגורר בפישרסביל שבווירג'יניה עם אשתו ושניים משלושת הילדים שלו. ג'יימס השלים את התואר הראשון שלו במדעי ההנדסה והוזמן להיות סגן משנה בבאוניברסיטה הצבאית של אמריקה. ב-1977 השלים ג'יימס תואר שני בהנדסת תעופה וחלל באוניברסיטת פרינסטון (Princeton academy). לאחר סיום לימודיו בפרינסטון הפך לפרופסור באוניברסיטה הצבאית בווסט פוינט. בנוסף על כך ג'יימס פיתח מעבדות טיסה בבדיקות טיסת המטוסים וכתב טקסט על ביצועי המטוסים. אדמסון הוא גם מהנדס מקצועי מוסמך וטייס מסחרי מורשה. ג'יימס השלים גם הרבה מאוד קורסים שונים כגון: הישרדות הרים, טייס ניווט, אימון נשק גרעיני, וקצין מתחיל ומתקדם בצבא. כאשר התחילה מלחמת וייטנאם ג'יימס היה טייס תצפית ובזכות התואר השני שלו בהנדסת תעופה וחלל הוא היה פרופסור בצבא האמריקאי שם לימד אווירודינמיקה, ביצועי מטוסים, יציבות ושליטה במטוס. אדמסון גויס במרכז החלל לינדון ב. ג'ונסון בשנים 1981 – 1992 בשלב מבחן הטיסה התפעולי של תוכנית ההסעות, שימש כטייס בדיקת מחקר וקצין אווירודינמיקה בבקרת המשימה אדמסון נבחר על ידי נאס"א כאסטרונאוט בשנת 1984, והיה כשיר למשימה בטיסות מעבורת החלל.. במשימה הראשונה STS-28 החללית שוגרה ב-8 באוגוסט. ברוסטר שו היה מפקד צוות ואדמסון היה מומחה משימה. החללית הקיפה את כדור הארץ 80 פעמים ב-121 שעות החללית נחתה בכדור הארץ ב-13 באוגוסט 1989 המשימה נשאה מטען מסווג של מחלקת ההגנה ומספר מטענים משניים. כאשר חזר מהמשימה הוא קיבל את התפקיד מנהל ניתוח עיבוד המעבורות במרכז החלל קנדי. במשימה השנייה החללית שוגרה ב-2 באוגוסט 1991. ג'ון בלאהה הי המפקד צוות של STS-43 ואדמסון היה מומחה משימה. במשימה זו החללית הקיפה את כדור הארץ 142 פעמים ב-213 שעות ונחתה בכדור הארץ אחרי 9 ימים ב-11 באוגוסט 1991 במהלך טיסה זו ביצע אדמסון את מבחן הטיסה הראשון של הטייס הדיגיטלי האוטומטי של אורביטל. לאחר פרישתו של אדמסון משירות ממשלתי ביוני 1992, הוא המשיך כיועץ ניהולי של נאס"א ותעשיית החלל. עד ספטמבר 1994 שימש כיועץ ניהול ומתכנן אסטרטגי בחברת לוקהיד בתחום פעולות טיסה בחלל האנושי. הוא גם נבחר על ידי מנהל נאס"א לשמש במועצה המייעצת של נאס"א. במהלך חייו זכה אדמסון להרבה מאוד פרסים ביניהם: מדליות אוויר, מדליית שירות עליון להגנה, מדליית שירות מכובד, מדליית ציון לשבח של הצבא, מדליית שירות של נאס"א, שתי מדליות טיסה של נאס"א ועוד מדיה וקבצים בנושא ג'יימס קרייג אדמסון בוויקישיתוף ג'יימס קרייג אדמסון באתר נאס"א (באנגלית) Adamson, www.astronautix.com James Craig Adamson, Oxford Reference
דקר מונטגומרי

דקר קייד מונטגומרי (באנגלית: Dacre Cayd Montgomery; נולד ב־22 בנובמבר 1994) הוא שחקן אוסטרלי, המוכר בעיקר בזכות כיבובו בתור ג׳ייסון לי סקוט בסרט "פאוור ריינג׳רס", ובתור בילי הרגרוב בסדרה "דברים מוזרים". דקר נולד לאמא קנדית ששמה ג'ודית ברט ואבא מניו זילנד ששמו סקוט מונטגומרי הרווי. לדקר יש אחות אחת, צעירה ממנו, לאחותו קוראים סאקייה ההורים של דקר עבדו בעולם הקולנוע, כך שדקר בילה הרבה זמן באולפנים וזה מה שנתן לו את השאיפה להיות שחקן. כבר בגיל עשר קיבל דקר את תפקיד המשחק הראשון שלו. בגיל 12 הוא התחיל לקחת קורסי משחק בבית ספר למשחק. כשעלה לתיכון "מוונט לוולי" התקבל לתוכנית אומנותית מתקדמת בבית הספר. ולקח חלק בהמון הופעות והצגות בבית הספר. כסיים דקר את התיכון הוא קיבל "אוסקר" מבית הספר, על זה שהיה השחקן הטוב ביותר בבית הספר התיכון שלו מזה 5 שנים. בנוסף כשסיים תיכון הצביעו תלמידי בית הספר שיש לו את הפוטנציאל הגבוה ביותר להיות שחקן בהוליווד. התפקיד הרשמי הראשון של דקר במשחק היה בשנת 2011 כששיחק את הדמות של פרד בסרט הקצר "ברטנארד הנורא", ושיחק בסרט קצר נוסף; "עץ משפחה" את הדמות של וויל. בשנת 2015 דקר הופיע בוידאו קליפ לשיר "Old souls" של להקת ההבי מטאל האוסטרלית Make Them Suffer. בשנת 2016 גילם את ג'רמי בסרט האימה הפסיכולוגי "שכונה בטוחה", ובאותה השנה בסרט האוסטרלי "קצת פחות גבר" את הדמות של מייק. בשנת 2017 לוהק לסרט גיבורי העל האמריקאי "פאוור ריינג'רס" את ג'ייסון סקוט (הריינג'ר האדום, מנהיג החבורה). עוד באותה השנה דקר השתתף בווידאו קליפ של הצמד המוזיקלי אנגוס וג׳וליה סטון (אנ') לשיר שנקרא ״Chateau". משנת 2017 עד 2019 שיחק את בילי הרגרוב בעונות 2 -3 של סדרת המסתורין המצליחה "דברים מוזרים"' שיצרו האחים דאפר לשירות הסטרימינג של נטפליקס. דקר אמור להשתתף גם בעונה הרביעית של דברים מוזרים שאמורה לצאת בקיץ 2022. ב-11 ביולי 2019 דקר חשף את הספר הדיגיטלי שעבד עליו בשם "dkhm" שמסופר שם על הדרך שלו להצלחה ומי עזר לו בדרך. בשנת 2020 גילם את התפקיד הראשי בקומדיה הרומנטית "גלריית הלב השבור" בדמותו של ניק דניאלסון. בהמשך השנה לוהק לסרט הביוגרפי של הבמאי באז לורמן "אלביס" אודות חיו של הזמר אלביס פרסלי. מונטגומרי יגלם את דמותו של הבמאי והמפיק סטיב בינדר בעוד שאוסטין באטלר יגלם את פרסלי. השאיפה של דקר הייתה להתקבל לאקדמיית ״וואפאה״ (באנגלית: WAAPA) והוא עבר מסע מפרך באודישנים והכנה לאקדמיה. ולאחר מסע זה דקר התקבל והתחיל את 3 שנות הלמידה של אומנות ומשחק באקדמיה. כשסיים ללמוד ב״וואפאה״ ובאוניברסיטת אדית׳ קואן (באנגלית: EDITH COUAN UNIVERSITY) המשיך ללמוד דרמה ואמנות במסגרות אחרות. מדיה וקבצים בנושא דקר מונטגומרי בוויקישיתוף דקר מונטגומרי, ברשת החברתית אקס (טוויטר) דקר מונטגומרי, ברשת החברתית אינסטגרם דקר מונטגומרי, במסד הנתונים הקולנועיים IMDb (באנגלית) דקר מונטגומרי, באתר AllMovie (באנגלית) דקר מונטגומרי, באתר Rotten Tomatoes (באנגלית) דקר מונטגומרי, באתר Metacritic (באנגלית) דקר מונטגומרי, במסד הנתונים הקולנועיים KinoPoisk (ברוסית) IMDB, IMDB, IMDB, ‏2017 FANDOM WRITERS, FANDOM, 2018 BUSTLE WRITERS, BUSTLE, 2017
הלומינירז

הלומינירז (באנגלית: The Lumineers) הם להקת פולק רוק אמריקאית שנוסדה בדנוור, קולורדו. הלהקה הוקמה על ידי ווסלי שולץ (שירה, גיטרה) וג'רמיה פרייטס (תופים, כלי הקשה). בשנת 2005 החלו המייסדים ווסלי שולץ וג'רמיה פרייטס להופיע יחד בניו ג'רזי. בשנת 2010 הצטרפה ללהקה הצ'לנית והזמרת נילה פקרק, והייתה חברה בה עד שנת 2018. הלהקה הייתה מבין אמני הפולק-רוק ומוזיקת אמריקנה הפופולריים ביותר בעשור השני של המאה ה-21, בתקופה בה צמחו הסגנונות וצברו פופולריות. סגנונה של הלהקה מושפע מהאמנים ברוס ספרינגסטין, בוב דילן וטום פטי, והיא מוכרת בשל להיטיה הבינלאומיים, ביניהם השירים "Ho Hey",‏ "Stubborn Love" ו-"Ophelia". בשנת 2013 הלהקה שרה את שיר הנושא של הסדרה "ממלכה". 2012: The Lumineers 2016: Cleopatra 2019: III 2012 – מועמדות לפרס גראמי לתגלית השנה 2012 – מועמדות לפרס גראמי לאלבום האמריקנה הטוב ביותר מדיה וקבצים בנושא הלומינירז בוויקישיתוף אתר האינטרנט הרשמי של הלומינירז (באנגלית) הלומינירז, ברשת החברתית פייסבוק הלומינירז, ברשת החברתית אקס (טוויטר) הלומינירז, ברשת החברתית טיקטוק הלומינירז, סרטונים בערוץ היוטיוב הלומינירז, במסד הנתונים הקולנועיים IMDb (באנגלית) הלומינירז, באתר אפל מיוזיק (באנגלית) הלומינירז, באתר ספוטיפיי הלומינירז, באתר סאונדקלאוד (באנגלית) הלומינירז, באתר Last.fm (באנגלית) הלומינירז, באתר AllMusic (באנגלית) הלומינירז, באתר MusicBrainz (באנגלית) הלומינירז, באתר דיזר הלומינירז, באתר Discogs (באנגלית) הלומינירז, באתר Songkick (באנגלית) הלומינירז, באתר בילבורד (באנגלית) The Lumineers Announce the Exit of Cellist Neyla Pekarek, Billboard (באנגלית) The Official Top 10 Biggest Americana Albums of 2016 revealed, www.officialcharts.com (באנגלית) The Lumineers to play Zagreb’s INmusic festival, Croatia Week (באנגלית) The Lumineers, GRAMMY.com, ‏2020-05-19 (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
כריס הנדרסון

כריס הנדרסון (באנגלית: Chris Henderson; נולד ב-11 בדצמבר 1970 באדמונס, וושינגטון, שבארצות הברית) הוא כדורגלן עבר אמריקאי, ששיחק בעמדת הקשר. לזכותו 79 הופעות במדי נבחרת ארצות הברית. כיום, משמש כמנהל הטכני של קבוצת סיאטל סאונדרס. הנדרסון נחשב לאחד השחקנים המצליחים ביותר בתולדות וושינגטון, זכה באליפויות עם 5 קבוצות. הנדרסון היה השחקן הצעיר בסגל ארצות הברית בשנת 1990 בגיל 19 וזכה בהצטיינות כל אמריקה באותה השנה. בנוסף, הנדרסון היה חבר בצוות האולימפי בשנת 1992. בשנת 1993 השיג הנדרסון שיא "בישולים" קבוצתי עם חמישה בישולים (הכנת מצב לקראת גול נקרא בעגה הרלוונטית 'בישול'). בשנת 1994 שיחק בפרנקפורט הגרמנית, וסטאבק ב-1995. בשנת 1997 קיבל הצטיינות על הובלת הקבוצה. השיג שיא בקריירה עם 11 שערים ועזר לקולורדו ראפידס להגיע לגמר גביע. בשנים 1999–2000 שיחק הנדרסון בספורטינג קנזס סיטי באותה עונה שיחק 38 משחקים הבקיע 10 שערים ובישל 9 גולים. את עונת 2001 בילה במיאמי פיוזן. בשנת 2004 הושקה קרן כריס הנדרסון, אשר העניקה מענקים לילדים החולים בלוקמיה. כריס סיים את הקריירה בניו יורק רד בולס בשנת 2006 בגיל 36. מדיה וקבצים בנושא כריס הנדרסון בוויקישיתוף כריס הנדרסון, באתר Transfermarkt כריס הנדרסון, באתר Soccerway כריס הנדרסון, באתר WorldFootball.net כריס הנדרסון, באתר National Football Teams כריס הנדרסון, באתר FootballDatabase.eu פרופיל המאמן, באתר Transfermarkt Chris Henderson, MLSnet Chris Henderson: A Journey From Youth Soccer to MLS, BleacherReport Chris Henderson, MLSsoccer ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אחים בנפש

אחים בנפש הוא פזמון ישראלי שכתב והלחין אודי דמארי, ובוצע על ידי הזמר החרדי-אמריקאי אברהם פריד באלבומו כמה טוב שנפגשנו. מילות הפזמון החוזר בשיר הן "כל עם ישראל אחים בנפש". מילות השיר עוסקות באמונה וביטחון ובאחדות בעם היהודי. השיר זכה לפרסום רב ולהצלחה במגזר הדתי והחרדי והושמע גם במגזר החילוני. היה מהשירים המושמעים בתחנות רדיו קול חי ורדיו קול ברמה בתוכניות סופי שבוע בהם שלושה שבועות ברצף. אברהם פריד - אחים בנפש, סרטון באתר יוטיוב השיר אחים בנפש בשיא מיוזיק ביחד ולחוד הופעה חיה של ישי ריבו ואברהם פריד - 2019 פריד מבצע את השיר במופע יחד ולחוד, באתר יוטיוב יאיר טוקר, ‏אלו השירים הכי מושמעים השבוע ברדיו החרדי, באתר כיכר השבת, 14 בינואר 2018 יאיר טוקר, ‏אלו השירים הכי מושמעים השבוע ברדיו החרדי, באתר כיכר השבת, 21 בינואר 2018 יאיר טוקר, ‏פריד שוב במקום הראשון, איציק דדיה בשני, באתר כיכר השבת, 29 בינואר 2018 אלו השירים הכי מושמעים השבוע ברדיו החרדי, באתר כיכר השבת, 13.2.2018 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ג'ון סטטסון

ג'ון צ'ארלס סטטסון (באנגלית: John Charles Stetson;‏ 6 בספטמבר 1920 - 1 באוגוסט 2007) היה מזכיר חיל האוויר של ארצות הברית בשנים 1977–1979. ג'ון סטטסון נולד בשיקגו, אילינוי. הוא סיים לימודי תואר בוגר אוניברסיטה בהנדסת אווירונאוטיקה במכון הטכנולוגי של מסצ'וסטס ב-1943 והחל לעסוק בתחום. במלחמת העולם השנייה הוא שירת כקצין קשר בצי ארצות הברית. לאחר המלחמה הוא שב לעסוק בהנדסה. ב-1951 הוא קיבל משרת ייעוץ בחברה לייעוץ טכנולוגי "בוז אלן המילטון". ב-1963 הוא היה לנשיא בית ההוצאה "יוסטון פוסט". טרם מינויו כמזכיר חיל האוויר עמד סטטסון בראש החברה לאספקת צורכי משרד "א. ב. דיק". סטטסון מונה כמזכיר חיל האוויר באפריל 1977 ובתפקיד זה הוא כיהן עד מאי 1979. ביוגרפיה באתר חיל האוויר (באנגלית) ג'ון סטטסון, באתר "Find a Grave" (באנגלית)